				                  ZÁPIS č. 9
                                           Z RIADNEHO ZASADNUTIA SPRÁVNEJ RADY TASR 
                                                    29. septembra 2026 so začiatkom o 15.00 h

Prítomní členovia Správnej rady: Samuel Bachár, Jozef Bednár, Erik Mader, Michal Pidanič, Alexander Riabov
Ospravedlnení:   - 
Hostia: Vladimír Puchala, generálny riaditeľ TASR
Miesto konania: TASR, Dúbravská cesta 14, Bratislava
--------------------------------------------------------------------------------------------------------------------------------------
Rokovanie v zmysle čl. 3, 5, ods. 1 a čl. 9 ods. 6 Rokovacieho poriadku SR TASR viedol predseda SR TASR Jozef Bednár. Konštatoval, že rada je uznášaniaschopná, navrhol program zasadnutia a dal o ňom hlasovať.
UZNESENIE č. 01/29/09/2026:
Členovia rady schválili tento program zasadnutia:
1. Stav pohľadávok TASR
2. Posúdenie zdravotných rizík a kategorizácia prác z hľadiska zdravotných rizík
3. Rôzne
ZA:    5                                    PROTI: 0                                    ZDRŽAL SA: 0
S. Bachár
J. Bednár
E. Mader
M. Pidanič
A. Riabov
Uznesenie bolo prijaté.
_______________________________________________________________________________
1. Stav pohľadávok TASR
GR TASR V. Puchala informoval členov Správnej rady o stave pohľadávok TASR k 31.8. 2026 a poskytol im prehľad pohľadávok podľa lehoty splatnosti.
Správna rada po ukončení rozpravy vzala materiál na vedomie.

__________________________________________________________________________________
2. Posúdenie zdravotných rizík a kategorizácia prác z hľadiska zdravotných rizík
GR TASR V. Puchala, predstavil dokument Posúdenie zdravotných rizík a kategorizácia prác z hľadiska zdravotných rizík. TASR vypracovala dokument v spolupráci s pracovnou zdravotnou službou a na základe jej posúdení a odporúčaní. Jeho účelom je zabezpečenie posúdenia zdravotných rizík z expozície faktorom práce a prijatie relevantných procedúr a opatrení pre zmierňovanie dopadov a elimináciu rizík. 
Obsah dokumentu je záväzný pre všetkých zamestnancov TASR a pre všetky osoby, ktoré sa so súhlasom vedúceho zamestnanca spoločnosti zdržujú v jej priestoroch a objektoch.
Ako uviedol V. Puchala, TASR má za cieľ nielen plniť si povinnosti, ktoré jej ukladá zákon, ale predovšetkým realizovať prozamestnaneckú politiku s cieľom zvýšiť pracovný komfort zamestnancov.
Správna rada vzala materiál na vedomie.
__________________________________________________________________________________
3. Rôzne
GR TASR V. Puchala a člen rady Erik Mader vyzdvihli prácu Obrazovej redakcie, konkrétne fotografov, ktorí sa dostali do finále Slovak Press Foto a získali aj 1. miesto v kategórii Aktualita (V. Mihaliková).
Členovia Správnej rady sa dohodli na najbližšom termíne rokovania 27/10 o 15:00 h. 
Predseda SR TASR J. Bednár v súlade s Rokovacím poriadkom SR TASR ukončil zasadnutie rady.
Bratislava 29. septembra 2026
Zapísal:



                                                                                                   Jozef Bednár v.r.



